ย้ำ พม.เข้าถึงชาวบ้าน
เมื่อวันที่ 22 พ.ย. ที่ อ.วังทอง จ.พิษณุโลก นายจุติ ไกรฤกษ์ รมว.การพัฒนาสังคมและความมั่นคงของมนุษย์ (พม.) เปิดเผยภายหลังลงพื้นที่ พบปะเครือข่ายภาคประชาชน อาสาสมัครพัฒนาสังคมและความมั่นคงของมนุษย์ (อพม.) ชมรมผู้สูงอายุ ชมรมคนพิการ สภาเด็กและเยาวชน และ ตัวแทนชาวชุมชนและเกษตรกร ว่า ,ได้ฟังความต้องการ และปัญหาต่างๆ อีกทั้งหารือถึงการประสานงานของสภาเด็กและเยาวชนในระดับตำบลที่จะเข้าไปช่วยเหลือดูแลกลุ่มเป้าหมาย การส่งเสริมอาชีพคนพิการ การสร้างเครือข่าย อพม.ในพื้นที่ รวมถึง การขอรับเงินอุดหนุนเพื่อการเลี้ยงดูเด็กแรกเกิด โดยขอให้ อพม.เป็นผู้ให้การรับรองเพื่อให้การดำเนินงานรวดเร็วขึ้น นอกจากนี้ ยังมีผู้สูงอายุและ คนพิการประสงค์ต้องการรับทราบสิทธิสวัสดิการ ทางสังคมต่างๆที่พึงได้รับจากภาครัฐ ตนจึงได้นำคณะผู้บริหารลงพื้นที่พร้อมกันเพื่อร่วมรับฟังความต้องการและปัญหาด้วยตนเอง,โดยเน้นย้ำถึงการปรับกระบวนทัศน์ให้เข้าถึงประชาชนโดยตรง ทั้งเด็ก เยาวชน สตรี ผู้สูงอายุ คนพิการ ผู้ด้อยโอกาส คนไร้ที่พึ่ง ซึ่งเป็นกลุ่มเป้าหมายของ พม. ต้องเร่งดำเนินการให้ครบในทุกมิติ และสิ่งสำคัญที่อยากทำให้เป็นตัวอย่างคือ การพัฒนาทุนมนุษย์ทุกช่วงวัยให้มีความสมบูรณ์.
ได้ฟังความต้องการ และปัญหาต่างๆ อีกทั้งหารือถึงการประสานงานของสภาเด็กและเยาวชนในระดับตำบลที่จะเข้าไปช่วยเหลือดูแลกลุ่มเป้าหมาย 
พม.,จุติ ไกรฤกษ์,เครือข่ายภาคประชาชน,อพม.,ผู้สูงอายุ,คนพิการ,สภาเด็กและเยาวชน,ข่าวทั่วไป